PS คาดกำไร 4Q58 กลับมาเพิ่มขึ้นแนะซื้อเป้าหมาย30 บ.อัพไซด์ 13%
PS คาดว่ากำไรไตรมาส 4/58 จะกลับมาเพิ่มขึ้น สืบเนื่องจากมียอดขายรอโอน (Backlog) ที่ 16.5 พันล้านบาท จะเกิดการโอนในไตรมาส 4/58 แนะซื้อเป้าหมาย30 บ.อัพไซด์ 13%
17 พ.ย. 2558

บล.ดีบีเอสฯ ระบุในบทวิเคราะห์ (17 พ.ย.) ว่า บริษัท พฤกษา เรียลเอสเตท จำกัด (มหาชน) หรือ PS กำไรไตรมาส 3/58 ออกมาตามคาดคือ ลดลง 11% เทียบช่วงเดียวกันของปีก่อนเป็น 1,638 ล้านบาท เพราะรายได้ที่ลดลง และอัตรากำไรขั้นต้นหดแคบลง
อย่างไรก็ตามเราคาดว่ากำไรไตรมาส 4/58 จะกลับมาเพิ่มขึ้น สืบเนื่องจากมียอดขายรอโอน (Backlog) ที่ 16.5 พันล้านบาท จะเกิดการโอนในไตรมาส 4/58
ได้มีการเลื่อนเปิดขายโครงการใหม่ออกไป 30 แห่ง ไปยังปีหน้า ท่ามกลางอุปสงค์ในประเทศที่อ่อนแอคงคำแนะนำ ซื้อ ราคาปิดมีส่วนเพิ่มได้ 13% เทียบกับราคาพื้นฐานที่ 30..0 บาท ซึ่งประเมินด้วย P/E ปี 59 ที่ 9 เท่า ทั้งนี้คาดการณ์อัตราการเติบโตกำไรต่อหุ้น (EPS) ปีนี้เป็น 3% ปี 59-60 โตปีละ 6% เทียบช่วงเดียวกันของปีก่อน
 